Dolní Morava

Vilaĝo Dolní Morava situas en Ĉeĥio, regiono Pardubice, distrikto Ústí nad Orlicí, inter Orlica montaro (Orlické hory) kaj Jeseníky (Jesenikoj) sur montobazo de Masivo de Králický Sněžník. Vivas ĉi tie  (). La vilaĝo estas konata montara skicentro. Sub verto de la monto Králický Sněžník fontas rivero Moravo kaj fluas trans vilaĝo Dolní Morava en direkto nordo - sudo kaj dividas ĝin je historia bohemia kaj moravia partoj.

 Historio 
La unua historia mencio pri fonto de la rivero Moravo kaj prisetlado de la loko devenas el la jaro 1325, kiam estas menciataj vilaĝoj "Stubenseuifen" kaj "Spieglitz". En la jaro 1688 konstruis vilaĝoj Malá Morava, Velká Morava kaj Vojtíškov ŝtonan preĝejon en Malá Morava. Nur en la jaro 1725 estis tie kapelano kaj de la jaro 1843 paroĥestro. Nur en la jaro 1802, kiam estis konstruita nova preĝejo kaj paroĥestrejo en Velká Morava, ĝi estis deigita de Malá Morava kaj havis sian propran paroĥestron.

La unua skribmencio pri Dolní Morava devenas el la jaro 1577. Same kiel en la ĉirkaŭaj municipoj ĉi tie tradicie superis germana loĝantaro, tiu estis post la dua mondmilito devige ellandigita kaj en la municipon transloĝiĝis ĉeĥa loĝantaro el la enlando. Post la germana loĝantaro restis en la municipo ampleksaj bienoj kaj montara popola arkitekturo.

 Loĝantaro 

 Partoj de municipo 
 Dolní Morava
 Horní Morava
 Velká Morava

 Memorindaĵo 
 Preĝejo 
eta|maldekstra|Popola arkitekturo en Diolní Morava
eta|maldekstra|Králický Sněžník de sudo
eta|maldekstra|Fonto de la rivero Moravo
Preĝejo de Sankta Alojzo estis konstruita en la jaro 1801 en empira stilo. Ĝi staras en altitudo de 633 m s.m. La paroĥestreja domo estis finkonstruita en la jaro 1802. Bildo sur la ĉefaltaro estas verko de lieĥtenŝtejna pentristo Jan Dalinger el la jaro 1840.

Antaŭ la jaro 1802 onidire estis en Velká Morava nur ligna kapelo ĉe la bieno n-ro 26. Statuoj de sanktuloj, kiuj estas sur vando de la bieno n-ro 32 devenas el tiu ĉi malnova kapelo.

 Fuorto 
Sur monteto en rando de vilaĝparto Dolní Morava estas fuorto K S-5, kiu estis parto de linio de ĉeĥoslovakaj antaŭmilitaj fortikaĵoj, konstruitaj inter jaroj 1935–1938. Nuntempe en ĝi estas malgranda muzeo kun ekspozicio pri historio de fortikaĵoj.

 Turismo kaj sporto 
En katastra regiono de la vilaĝo estas densa reto de signitaj turismaj padoj kaj trans la vilaĝo ankaŭ iras biciklisma turisma traceo nomata "Cyklotrasa Orlické hory". En la ĉirkaŭaĵo de la vilaĝo troviĝas kelkaj skidescendejoj kun skiistaj trenliftoj. Estas ĉi tie eĉ la plej kruta nigra descendejo en Ĉeĥio.

Super la municipo, sur limo kun Pollando troviĝas monto Klepý aŭ Klepač, pole Trójmorski Wierch (1145 m), kiu estas unika per tio, ke li apartenas al tri maraj basenoj. Akvo el okcidentaj (polaj) deklivoj fluas en riveron Nysa Kłodzka, kiu ĉi tie fontas, kaj per ĝi en Baltan maron, akvo el sudaj deklivoj fluas en Lipkovský rivereton kaj pere de ĝi en Tichá Orlice, Elbon kaj Nordan Maron kaj akvo el orientaj deklivoj fluas en riveron Moravon, Danubon kaj en Nigran maron.

 Rilataj artikoloj 
 Sky Bridge 721 - la plej longa pendoponto en la mondo
 Pado en la nuboj - belvedero
 K-S 5 "U Potoka", infanteria fuorto, nun muzeo

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.


Kategorio:Municipoj en distrikto Ústí nad Orlicí
Kategorio:Vilaĝoj en distrikto Ústí nad Orlicí
Kategorio:Municipoj en dislimejo de Bohemio kaj Moravio
Kategorio:Setlejoj sur landlimo de Ĉeĥio kaj Pollando
Kategorio:Setlejoj en Králický Sněžník
Kategorio:Setlejoj sur Moravo